Staškūniškio maumedis
Staškūniškio maumedis – botaninis gamtos paveldo objektas, esantis Širvintų rajone, Staškūniškio kaime. Medžio aukštis siekia 30 m, o skersmuo – 1 m. Maumedžio viršūnė nulūžo per apledėjimą, tačiau medis vis vien aukštas, jo kamienas labai storas. Medis auga Staškūniškio dvaro parke, manoma, kad nuo XVIII a. Gamtos paminklo statusas šiam maumedžiui suteiktas 1968 m., o respublikinės reikšmės paminklu pripažintas 1987 m.